'मिथिलायां महादेवी वाम स्कंधे महोदरः' (तंत्र चुड़ामणि) सती पार्वती केर वाम स्कंध मिथिला में गिरल छल। तें, संपूर्ण मिथिला कें शक्तिपीठ के रूप में प्रसिद्धि प्राप्त छैक। तहू मे, उच्चैठ केर दुर्गा महाशक्ति पीठ अग्रगण्य अछि। उच्चैठ दुर्गा केर प्रसिद्धि प्राचीनकाल सं बनल अछि। विश्वकवि कालिदास कें एहि शक्तिपीठ सं संबंध रहल छन्हि। प्रमाणस्वरूप, कालिदास डीह एहि सं सटले नदी के दोसर छोर पर अवस्थित देखल जा सकैछ। जनश्रुति छैक जे दुर्गा मूर्ति कें कालिदास द्वारा पूजित भेलाक कारणें,एकरा कालिदास कालीन मानल जाइत छैक। एकर महिमा अपरंपार छैक। उच्चैठ चतुर्भुजा दुर्गा केर प्रसिद्धि बिहारे टा मे नहि, नेपालो मे छन्हि। शारदीय नवरात्र में श्रद्धालुलोकनिक बड़ भीड़ एहि ठाम होइत छैक। अश्विनी शुक्ल प्रतिपदा सं एहि ठाम भगवती के दर्शन-पूजन लेल भीड़ जुटनाई शुरु भ जाइत छैक। संपूर्ण परिसर देवी गीत सं गुंजायमान रहैत छैक। आइयो धरि तांत्रिक साधक लोकनि निकट के एकांत स्थान मे, अपन साधना में रत देखल जा सकैत छथि। शारदीय नवरात्र में दुर्गा कें भव्य श्रृंगार करबाक परंपरा छैक। भक्तगणक फूल सं दिन के 3-4 बजे भगवतीपरक गीत गायन के बीच पंडालोकनि श्रृंगार करैत छथि। मानल जाइत छैक जे श्रृंगार के बाद भगवती कें दर्शन अत्यंत शुभ फलदायी होइत छैक। एहि समय भगवती केर प्रसन्न मुद्रा भावक दर्शन होइत छैक। तें,शारदीय नवरात्र में भगवती कें सांध्य श्रृंगार देखबाक लेल लोकसभ कें बेश प्रयास करए पड़ैत छन्हि। शारदीय नवरात्र में दर्शन-पूजन सं माता मनोवांछित फल दैत छथिन्ह,एहन मान्यता छैक। ओना तं एहिठाम प्रतिदिन छागर चढाओल जाइत छैक मुदा शारदीय नवरात्र कें सप्तमी तिथि कए, निशा पूजा के पश्चात महानवमी तक प्रतिदिन सैकड़ा के तादाद में छागर कें बलि देल जाइत छैक। पौराणिक, धार्मिक, ऐतिहासिक व पर्यटन कें दृष्टि सं महत्वपूर्ण उच्चैठ भगवती स्थान के सौंदर्यीकरण केर कार्ययोजना बनलाक तीन वर्ष बीतलाक बादो कार्यरूप नहि ल सकल अछि। पहिल चरण मे, मंदिर परिसर स्थित पवित्र सरोवर केर जल स्वच्छ कएल जएबाक छल आर आकर्षक घाट निर्माणक योजना रहैक। खासकए मंदिर परिसर में नशाखोरी कें शिकायत कें गंभीरता सं लेबाक बात तय भेल छल। परञ्च,सौंदर्यीकरण व नवनिर्माण के लिए एक करोड़ रुपया आवंटित भेलाक बादो, 22 एकड़ के विशाल भूखंड मे पसरल एहि सिद्धपीठ परिसर में अतिक्रमण, गंदगी आ बदइंतजामी सर्वत्र देखल जा सकैछ(दैनिक जागरण)।
 निजी एफएम चैनल " रेडियो मिर्ची " कें भारत में मानव तस्करी संबंधी रिपोर्ट के लेल इंटरनेशनल रेडियो अवार्डस, न्यूयार्क में "सिल्वर" पुरस्कार सं सम्मानित कएल गेल अछि।
 रेडियो मिर्ची कें ई पुरस्कार ओकर दिल्ली ब्रेकफास्ट शो " हाय दिल्ली " कार्यक्रम के लेल देल गेल छैक जकर प्रस्तुतकर्ता सौरभ आर अनंत छथि।
 इंटरनेशनल रेडियो अवार्डस न्यूयार्क समारोह के एक हिस्सा छैक जाहि मे दुनिया भरि कें करीब 180 रेडियो स्टेशन प्रतिस्पर्धी छल। न्यूयार्क समारोह कें ई 54म साल अछि। रेडियो जॉकी सौरभ आर अनंत मैनहट्टन मे एक भव्य समारोह में ई सम्मान स्वीकार कएलनि।
 राष्ट्रमंडल लेल निर्मित फ्लैट मे मधुबनी पेंटिंग केर प्रयोग देया एहि ब्लॉग पर पाठक लोकनि कें अवगत कराओल गेल छल। आब राष्ट्रमंडल खेलक कार्ड पर सेहो मधुबनी पेंटिंग केर प्रयोग कएल जा रहल अछि। आजुक अमर उजाला के संपादकीय कहैत अछि जे ई मधुबनी पेंटिंग केर लोकप्रियता के प्रकट करैत अछि। अखबार मोन पाड़ैत अछि जे गामघरक महिलालोकनि प्रारमभ मे एकर प्रयोग मूलतः माटिक देबाल पर करैत छलथि। मुदा आब ई कपड़ा,हस्तनिर्मित कागज आ कैनवास पर सेहो कएल जा रहल छैक। मान्यता छैक जे एहि पेंटिंग केर शुरुआत रामायण काल में भेल छल जखन मिथिला नरेश राजा जनक पुत्री सीता आर रामक विवाहक अवसर पर ई पेंटिंग करओलनि। एकर विषय प्रायः, हिंदू देवी-देवता आर प्रकृति सं संबंधित रहैत छैक आर एकरा विभिन्न त्योहार आ संस्कार पर बनाओल जाइत छैक।
 देशे टा नहि,विदेशों मे एहि पेंटिंग केर बड़ प्रसिद्धि छैक। सामान्यतया, ई पेंटिंग स्त्रीलोकनि द्वारा कएल जाइत छैक आर ई पारंपरिक रूप सं पीढ़ी-दर-पीढ़ी हस्तांतरित होइत जाइत छैक। शुरू में ई दू तरहक बनाओल जाइत छलैक -अरिपन (अल्पना) आर कोहबर (भित्तिचित्र)। एहिमें प्राकृतिके संसाधन मात्र सं निर्मित रंगक प्रयोग कएल जाइत छैक। डब्लू. जी. आर्चर नामक एक ब्रिटिश अफसर 1934 के भूकंप के दौरान जखन एहि पेंटिंग कें देखलनि तं ओ किछु कलाकार लोकनिक काज कें संग्रहीत कएलनि आर ओकरा लंदन के इंडिया रिकॉर्ड ऑफिस ल गेलाह। ओ 15 बरखक गहन शोधक बाद 1949 में कला पत्रिका मार्ग में एक निबंध लिखिकए एहि पेंटिंग दिसि दुनिया कें ध्यानाकर्षण करओलनि।
 वर्ष 1966 सं 1968 के दौरान बिहार में भयंकर सुखाड़ भेल छल। खेती चौपट भ गेल छल आ भयंकर अकाल सेहो पड़ल छल। ओहि समय खेती के अलावा आय केर आन विकल्पक तलाश मे, स्त्रीलोकनि पेंटिंग कें कागज आर कपड़ा पर बनाएब प्रारम्भ कएने छलीह। ऑल इंडिया हैंडीक्राफ्ट्स बोर्ड सेहो मधुबनी के महिलालोकनि कें कपड़ा पर चित्र बनएबाक लेल प्रोत्साहित कएलक। एहि विलक्षण पेंटिंग पर डाक टिकट सेहो जारी कएल जा चुकल अछि।
 देशे टा नहि,विदेशों मे एहि पेंटिंग केर बड़ प्रसिद्धि छैक। सामान्यतया, ई पेंटिंग स्त्रीलोकनि द्वारा कएल जाइत छैक आर ई पारंपरिक रूप सं पीढ़ी-दर-पीढ़ी हस्तांतरित होइत जाइत छैक। शुरू में ई दू तरहक बनाओल जाइत छलैक -अरिपन (अल्पना) आर कोहबर (भित्तिचित्र)। एहिमें प्राकृतिके संसाधन मात्र सं निर्मित रंगक प्रयोग कएल जाइत छैक। डब्लू. जी. आर्चर नामक एक ब्रिटिश अफसर 1934 के भूकंप के दौरान जखन एहि पेंटिंग कें देखलनि तं ओ किछु कलाकार लोकनिक काज कें संग्रहीत कएलनि आर ओकरा लंदन के इंडिया रिकॉर्ड ऑफिस ल गेलाह। ओ 15 बरखक गहन शोधक बाद 1949 में कला पत्रिका मार्ग में एक निबंध लिखिकए एहि पेंटिंग दिसि दुनिया कें ध्यानाकर्षण करओलनि।
 वर्ष 1966 सं 1968 के दौरान बिहार में भयंकर सुखाड़ भेल छल। खेती चौपट भ गेल छल आ भयंकर अकाल सेहो पड़ल छल। ओहि समय खेती के अलावा आय केर आन विकल्पक तलाश मे, स्त्रीलोकनि पेंटिंग कें कागज आर कपड़ा पर बनाएब प्रारम्भ कएने छलीह। ऑल इंडिया हैंडीक्राफ्ट्स बोर्ड सेहो मधुबनी के महिलालोकनि कें कपड़ा पर चित्र बनएबाक लेल प्रोत्साहित कएलक। एहि विलक्षण पेंटिंग पर डाक टिकट सेहो जारी कएल जा चुकल अछि।
 लुधियाना के डिज्यो कंपनी के बनाओल दुनिया कें सबसं छोट श्रीभगवद्गीता काल्हि लांच कएल गेल। एकरा नैनो प्रौद्योगिकी के कमाल कहल जा रहल छैक। एहि गीता कें लंबाई-चौड़ाई मात्र एक-एक सेंटीमीटर छैक। कंपनी के सीईओ राजीव अरोड़ा के अनुसार,ई गीता क्रिस्टल पर लिखल गेल छैक। एहि मे सम्पूर्ण 18 अध्याय आ 700 श्लोक 24 कैरेट सोनां सं लिखल गेल छैक। एहि श्रीभगवद्गीता कें,पारंपरिक कुंदन कला कें उपयोग कए तैयार करबा मे एक लाख घंटा सं बेसी समय लागल अछि। लिखावट अतिसूक्ष्म आर 24 कैरेट सोना में छैक। निर्माण कुशलतापूर्वक कएल गेल छैक आ लिखावट एतेक सूक्ष्म छैक जे 150 गुणा माईक्रोस्कोप सं देखिएकए मंत्रोच्चार कएल जा सकैत अछि। ई नैनो तकनीक के नमूना छैक। कंपनी के कहब छैक जे ओ गणेश जी, लक्ष्मी और गणेश, जैन नमोकार मंत्र, दुर्गा जी, जपुजी साहिब आ सुखमनी साहिब सन-सन पावन मंत्र व गुरबाणी सेहो तैयार क चुकल अछि जकरा अगिला माह लांच कएल जाएत, जे संभवतः दुनिया के सबसं छोट लेख हेतैक। एकर बिक्री सं प्राप्त आमदनी प्रकाश चिल्ड्रन्स फाउंडेशन के देल जेतैक जे नेत्रहीनलोकनि कें आंखि लगएबाक लेल कार्यरत छैक। ज्ञातव्य जे एहि पोथी के 2008 मे लिम्का बुक ऑफ रिकार्ड्स मे शामिल कएल जा चुकल अछि।
 एकता कपूर के सीरियल सं निकलिकए सास,पुतहु आर साजिश आब घर-घर के कहानी बनल जा रहल अछि।
 सास-ससुर सताएल छथि, पति परेशान छैक आर कानून सभटा पुतहुए के पक्ष में। इएह कारण छैक जे पारिवारिक विवाद के केस निपटएबाक लेल लोकसभ आब एनजीओ के सहारा ल रहल छथि। एहि क्रम मे,काल्हि सांझ चंडीगढ़ मे लेजर वैली के ग्राउंड मे मदर इनलॉ प्रोटेक्शन फोरम के दरबार में चंडीगढ़े टा के नहि अपितु आसपास के राज्य सभ सं सेहो पीड़ित पति आर सास-ससुर अपन समस्या ल कए पहुंचलाह।
 फोरम के लीगल एडवाइजर अरुण गुप्ता के कहब छन्हि जे 'कानून में सिर्फ पत्नी पक्ष कें गंभीरता सं लेल जाइत छैक। पति-पत्नी के बीच मामूली विवाद कें दहेज कें केस बनाकए पति आ ओकर परिवार वला सभ कें दोषी मानल जाइत छैक। हालांकि एखन धरि दहेज विवाद मे सजा 2 फीसदी मात्र मामिला मे भेटल छैक। 98 फीसदी केस फर्जी साबित भ जाइत छैक। जाहि तेजी सं एहि तरहक मामिला बढ़ि रहल छैक, ओहि सं त युवा वर्ग कें विवाह पर सं भरोसे उठल जा रहल छैक।
 मोहाली सं एक पीड़ित पति के बहिनोय फरियाद ल कए आएल छलाह। हुनकर सारक विवाह अमरीका मे भेल छलन्हि। ओहि ठाम विवाद भेलापर कनिया दहेज उत्पीड़न के केस क देलकन्हि। मोहाली में पति के परिवार वला सभ के सेहो झूठ केस मे फंसाओल गेल।
 फोरम की अध्यक्ष मनजीत पुरी के कहब छन्हि जे ओना तं पीड़ित परिवार के कानूनी सलाह के जरिए सही रास्ता देखएबाक प्रयास कएल जाइत छैक मुदा आब एहि सभ तरहक केस संबंधी कानून में संशोधन की जरूरत महसूस कएल जा रहल छैक। कानून की किताब मे सभटा अधिकार जनानिए सभहक पक्ष मे छैक, पुरुष के पक्ष में किछु नहि। तें,फोरम फर्जी दहेज केस सं पीड़ित लोकनिक लेल हेल्पलाइन शुरु कएलक अछि।
 गुप्ता के कहब छन्हि जे अपन देश में एनिमल वेलफेयर के लेल तं मंत्रालय छैक, परञ्च पुरुष सभहक कल्याण कें लेल किछु नहि। वुमन एम्पावरमेंट के नाम पर पति आर परिजन कें फंसाएल जा रहल छैक(मनोज अपरेजा,दैनिक भास्कर, चंडीगढ़,13. 9. 2010)।
 सास-ससुर सताएल छथि, पति परेशान छैक आर कानून सभटा पुतहुए के पक्ष में। इएह कारण छैक जे पारिवारिक विवाद के केस निपटएबाक लेल लोकसभ आब एनजीओ के सहारा ल रहल छथि। एहि क्रम मे,काल्हि सांझ चंडीगढ़ मे लेजर वैली के ग्राउंड मे मदर इनलॉ प्रोटेक्शन फोरम के दरबार में चंडीगढ़े टा के नहि अपितु आसपास के राज्य सभ सं सेहो पीड़ित पति आर सास-ससुर अपन समस्या ल कए पहुंचलाह।
 फोरम के लीगल एडवाइजर अरुण गुप्ता के कहब छन्हि जे 'कानून में सिर्फ पत्नी पक्ष कें गंभीरता सं लेल जाइत छैक। पति-पत्नी के बीच मामूली विवाद कें दहेज कें केस बनाकए पति आ ओकर परिवार वला सभ कें दोषी मानल जाइत छैक। हालांकि एखन धरि दहेज विवाद मे सजा 2 फीसदी मात्र मामिला मे भेटल छैक। 98 फीसदी केस फर्जी साबित भ जाइत छैक। जाहि तेजी सं एहि तरहक मामिला बढ़ि रहल छैक, ओहि सं त युवा वर्ग कें विवाह पर सं भरोसे उठल जा रहल छैक।
 मोहाली सं एक पीड़ित पति के बहिनोय फरियाद ल कए आएल छलाह। हुनकर सारक विवाह अमरीका मे भेल छलन्हि। ओहि ठाम विवाद भेलापर कनिया दहेज उत्पीड़न के केस क देलकन्हि। मोहाली में पति के परिवार वला सभ के सेहो झूठ केस मे फंसाओल गेल।
 फोरम की अध्यक्ष मनजीत पुरी के कहब छन्हि जे ओना तं पीड़ित परिवार के कानूनी सलाह के जरिए सही रास्ता देखएबाक प्रयास कएल जाइत छैक मुदा आब एहि सभ तरहक केस संबंधी कानून में संशोधन की जरूरत महसूस कएल जा रहल छैक। कानून की किताब मे सभटा अधिकार जनानिए सभहक पक्ष मे छैक, पुरुष के पक्ष में किछु नहि। तें,फोरम फर्जी दहेज केस सं पीड़ित लोकनिक लेल हेल्पलाइन शुरु कएलक अछि।
 गुप्ता के कहब छन्हि जे अपन देश में एनिमल वेलफेयर के लेल तं मंत्रालय छैक, परञ्च पुरुष सभहक कल्याण कें लेल किछु नहि। वुमन एम्पावरमेंट के नाम पर पति आर परिजन कें फंसाएल जा रहल छैक(मनोज अपरेजा,दैनिक भास्कर, चंडीगढ़,13. 9. 2010)।
 अखिल भारतीय मिथिला राज्य संघर्ष समिति के तत्वावधान में पृथक मिथिला राज्यक मांग ल कए मिथिलावासीलोकनि काल्हि जंतर-मंतर पर प्रदर्शन कएलनि। अध्यक्षत छलाह डा. वैधनाथ चौधरी। प्रदर्शन में सांसद कीर्ति झा आजाद, माहेश्वर हजारी, महाबल मिश्रा व विधायक अनिल कुमार झा शामिल भेलाह। बाद में ई लोकनि गिरफ्तारी सेहो देलनि। एहि दौरान प्रदर्शनकारी . . भीख नहि अधिकार चाही हमरा मिथिला राज्य चाही के नारा लगबैत रहलाह। सांसद कीर्ति झा आजाद कहलनि जे मिथिलांचल के समस्याक हल अलग राज्य बनलहि सं संभव। हुनकर कहब रहनि जे क्षेत्र कें पृथक राज्यक दर्जा भेटलाक बादे आर्थिक, सामाजिक, राजनीतिक, भाषाई आर औद्योगिक आजादी सहित बाढ़ आ सुखाड़ सं मुक्ति भेट सकतैक। सांसद माहेश्वर हाजरी कें कहब छलन्हि जे बिना मिथिला राज्य के, मिथिलांचल वासी सभहक विकास संभव नहिं हएत। महाबल मिश्रा घोषणा कएलनि कि पृथक मिथिला राज्यक लेल ओ कोनहु तरहक कुर्बानी देमए लेल तैयार छथि। विधायक अनिल कुमार झा सेहो संबोधित कएलनि। अखिल भारतीय मिथिला राज्य संघर्ष समिति के अध्यक्ष वैधनाथ चौधरी कें कहब रहनि कि आगामी अक्टूबर-नवंबर महीना मे बिहार मे विधानसभा चुनाव होमय जा रहल छैक। ओ मिथिलावासी लोकनिक भावना कें कद्र करैत राजनीतिक पार्टी सभ सं अपील कएलनि कि ओ सभ अपन घोषणा-पत्र में पृथक मिथिला राज्यक मांग कें जरूर स्थान दथि। एहि मौका पर सुधिकांत झा, दिनेश मिश्र, अवधेश चौधरी आ तपेश्वर लाल कर्ण सेहो मौजूद छलाह।
 दैनिक भास्कर समूह रविवार 22अगस्त सं अपन 12म राज्य में प्रवेश क रहल अछि। ई संस्करण छैक झारखंड कें। भास्कर कें 49म संस्करण रांची सं रवि सं प्रकाशित होमय जा रहल अछि। झारखंड में कुल तीन संस्करण निकत जाहि मे रांची के बाद जमशेदपुर आर धनबाद शामिल हएत। दैनिक भास्कर घोषणा कएलक अछि जे बिहार सं सेहो दैनिक भास्कर के प्रकाशन शुरू कएल जाएत। ज्ञातव्य जे दैनिक भास्कर भारत कें सभ सं पैघ समाचार पत्र समूह छैक । ई समूह हिन्दीए टा नहि, गुजराती आर अंग्रेजी भाषा मे सेहो अखबार निकालैत अछि। झारखंड आ बिहार सं प्रकाशित भेलाक संगहि,भास्कर देश कें 50 प्रतिशत जनता तक पहुंचए वला अखबार भ जाएत।
 मानव शरीर पर कएल जाए वला पारंपरिक गोदना कला कें आब आप पेन्टिंग के रूप में सेहो संकलित कएल जा सकत। कागज पर बनाओल गेल ई आकर्षक रंगीन प्रदर्शनी लखनऊ में कैसरबाग स्थित सनतकदा कें वीथिका में दलित फाउण्डेशन के सहयोग सं आयोजित कएल गेल छैक जे 24 अगस्त धरि चलत। महज पचास रुपय्या में उपलब्ध एहि प्रिंट सभ मे गाछ-वृक्ष, सूरज आ माछक चित्र बनाओल गेल छैक। संस्था के उद्देश्य दलित लोकनिक कला आर कलाकार कें संरक्षण प्रदान करब छैक। 1973-78 के दौरान जर्मन मानव शास्त्री एरिका मोजर मधुबनी स्थित गाँव जितवारपुर गेल छलाह। ओतए ओ दलित समाज में प्रचलित हस्तकला सभ पर एक गोट सिनेमा बनओने छलाह। ओ दुसाध जातिक जनानी सभ कें, आमदनी बढ़एबाक लेल गोदना कला कें कागज पर उतारबाक सलाह देने छलाह। दुसाध जातिक संबंध चौकीदारी के पेशा सं रहल छैक। मानल जाइत छैक जे ओ सभ महाभारत के चरित्र दुशासन के वंशज छथि। ज्ञातव्य जे सबसं पहिने चन्नो देवी गोदना आकृति कें कागज पर बनएबाक प्रारंभ कएने छलीह। हुनके नाम पर एकरा गोदना पेन्टिंग कहल जाए लगलैक। एहि पेंटिंग मे ग्रामीण जीवन आर अनुष्ठान सं जुड़ल गतिविधि, हिन्दू-देवी देवता आर हिन्दू लोकनिक पौराणिक नायक सभहक चित्र बनाओल जाइत छैक(हिंदुस्तान,लखनऊ,12. 8. 2010 मे प्रकाशित रिपोर्ट पर आधारित)।
 बिहार सरकार मैथिली अकादमी के पुनर्गठन क देलक। कमला कांत झा अकादमी के अध्यक्ष बनाओल गेल छथि । मैथिली अकादमी के कार्यसमिति आ सामान्य परिषद के सेहो पुनर्गठन कएल गेल छैक। आरएन कालेज मधुबनी के मैथिली विभाग के डा. विभूति आनंद, एएन कालेज पटना हिन्दी विभाग के रीडर डा. कलानाथ मिश्र आर पटना विवि मैथिली विभाग के अध्यक्ष डा. विरेन्द्र नारायण झा कें सामान्य परिषद केंसदस्य बनाओल गेल छन्हि। एमएलएसएम कालेज दरभंगा के मैथिली के अवकाश प्राप्त विभागाध्यक्ष डा. उमाकांत झा आर तिलका मांझी विवि भागलपुर में रसायन विभाग के ज्योतिन्द्र चौधरी कें कार्य समिति के सदस्य मनोनीत कएल गेल छन्हि। ज्ञातव्य जे कार्यसमिति में 8 पदेन आर 15 मनोनीत सदस्य होइत छथि। सामान्य परिषद में 28 मनोनीत (कार्य समिति के 15 मनोनीत सहित) आर 21 पदेन सदस्य के पद छैक।
 मानसूनक वर्षासँ गरमी मे थोड़े कमी तँ आयल अछि, मुदा बिहारक राजनीति अचानक किए गरमा गेलए, ई अन्वेषणक विषय थिक। मुदा करिया कक्काक कहब छनि जे ई नइं तँ खोजक विषय थिक आ ने कोनो अजगुत राजनीतिक घटना। कारण राजनीति गरमे नीक होइत छैक, ठंढा गेला पर ई बासि भात छी जकरा कुकुरो सुंघि कऽ छोड़ि दैत अछि। तँ, राजनीतिक मतलबे छै गरम-गरम। वातावरणकेँ जे गरमा नइं दिअय ओ राजनीति भइये नइं सकैत अछि। राजनीतिज्ञक प्रथम कर्तव्य होइत छनि जे ओ लोकनि एकरा गरम राखथु आ एहि लेल एक -दोसराक पुतला जरा कऽ राजनीतिक आगि धधक बैत रहथु आ कुरता पयजामा फाड़ि कऽ एहिमे हवा सेहो दैत रहथु, जाहिसँ राजनीति सदिखन गरमायल रहय। ओकर बाद हाथमे झंडा-बैनरक स्थान पर हथौड़ा लऽ एहि ताकमे घुमथु जे जखने चोट मारबाक उपयुक्त समय आबि जाय, चोट मारि दी। नइं बेसी, थोड़बो तऽ लगवे करतैक आ से लागि जेतैक तँ बुझू जे दू-चारि टा एमएलेक संख्या बढ़बे करत। छै कि नइं। आब तों सभ पूछबह जे अइ सँ जनताके की भेटितै? कहीं वहै नइं थुरा जाय। प्रश्न मे दम्म तऽ छह, किन्तु कोनो तुक नइं छह। एहि द्वारे जे जनतो कम नइं हौ। जेमहर देखी खीर तेमहर बैसी फीर। दोसर, जनतोकेँ रेडियो मिर्ची जकाँ सभ किछु 'हॉटे' नीक लगैत छैक, नेताक तँ कोनो बाते नइं। तकरे नतीजा छैक जे जनता भारतीय रेल सदृश कतहु आ कखनहुँ भिड़ जाइए, सड़क पर एक-दोसरकेँ ठोकि दइए। पाटीर्क सभामे तऽ देखिते छहक जे नेता-कार्यकर्ता कोना मारापिप्तीक अभ्यास करैत अछि आ जकर फाइनल होयत छै विधान सभा आ विधान परिषद में जा कऽ। एखन जे राजनीति गरमायल अछि से अही लऽ कऽ ने जे बिहार सरकार अरबो-खरबो रुपैयाक हिसाब पचेने अछि आ तकर जाँच हाईकोर्टक आदेश पर सीबीआई करतैक। हाकिम सभ विकास करबामे लागल रहैक। हिसाब कोना दइतय। बस्स। सत्ता पक्ष जे गरमायल होअय वा ठंढायल होअय, मुदा विपक्ष ततेक ने गरमा गेल अछि जे लगैए आब मुख्यमंत्रीक कुरसी पर बैसिये कऽ देहक गरमी उतारत। खाली सीबीआई अपन काज चुनाव सँ पहिने कऽ दै। सत्ता पक्ष ऊपर सँ जे ठंढायल लगैत होअय, लेकिन अन्दर सँ धधकि रहल अछि आ लगैत अछि विपक्षीक मनसुबाकेँ जरा कऽ भस्म कऽ दिअय। जे हौ, बिहारक राजनीति एखन गरमायले रहतह , जकरा झरी कि झीसी झमान नइं कऽ सकैत अछि. . (वीरेन्द्र नारायण झा,हिंदुस्तान,पटना,31. 7. 2010)
"आगामी विधानसभा चुनाव में पैंतीस सीट पर कायस्थ प्रत्याशी मैदान में उतारल जएताह। पटना कें पांचो सीट पर कायस्थ समाजक दावेदारी छैक। एहि बेरक चुनाव में कायस्थ परिवार कोनहु पार्टी के गुलाम बनि कए नहि रहत। कायस्थ समाज एहि बेर ओही पार्टी के साथ देत जे कायस्थ उम्मीदवार उतारत। " ई कहब छन्हि कायस्थ चित्रगुप्त सेना के अध्यक्ष पांडेय अखिलेश कुमार श्रीवास्तव के। काल्हि पटना में कंकड़बाग कम्युनिटी हॉल में 'अभिनंदन समारोह और बेरोजगार एवं रोजगार के अवसर' विषय पर कायस्थ चित्रगुप्त सेना द्वारा आयोजित सेमिनार में ओ कहलनि कि पैंतीस में सं जाहि सीट पर कोनो पार्टी के उम्मीदवार कायस्थ नहि रहत,ओतए सेना अप्पन उम्मीदवार उतारत ताकि कायस्थ समाज राजनीतिक दल कें अपन ताकत बता सकए। समारोह के उद्घाटन करैत पूर्व राज्यपाल डीएन सहाय कहलनि जे सरकारी क्षेत्र में नौकरी के कमी भ रहल छैक,तें कायस्थ युवकलोकनि कें प्राइवेट सेक्टर में सेहो जेबाक चाही। विधायक अरुण कुमार सिन्हा कहलनि कि विश्वभर में कायस्थे एहन जाति अछि जे सौ फीसदी साक्षर अछि। कायस्थ समाज के पास देश आर विदेश तक के नेतृत्व करबाक क्षमता छैक। ओम्हर,झारखंडो में,अखिल भारतीय कायस्थ महासभा के रांची जिला के बैठक काल्हि भेल। वर्ष 2009-10 का लेखा-जोखा व वर्ष 2010-11 का बजट पेश किया गया। इसे सर्वसम्मति से पारित कर दिया गया। एहि में सरकार सं सभ वर्गक लेल आर्थिक आधार आरक्षण देबाक मांग कएल गेल।
 बाबाधाम के गर्भगृह में तीन सीसी कैमरे लगाओल जाएत। उपायुक्त प्रशांत कुमार मेला क्षेत्र के मुआयना के दौरान सभटा अतिक्रमित दोकान कें हटएबाक आदेश देने छथि। ओ शिवगंगा के चारू कात गंदगी हटाएबाक लेल आ छाया शेड निर्माण कार्य जल्दी पूरा करएबाक संगहि टाटा धर्मशाला के जीर्ण-शीर्ण रूम सभहक मरम्मती कें सेहो निर्देश देलनि।
 आई सं एनडीटीवी इमेजिन पर रक्त संबंध नामक धारावाहिक शुरू भ रहल अछि। ई धारावाहिक पाँच बहिन के कथा छैक । सभहक विवाह भ चुकल छैक मुदा तइयो सभ गोटे अपन-अपन परिस्थितिक दायरा में रहितो जीवन आओर नीक करबाक लेल हरसंभव कोशिश करैत छैक। धारावाहिक के पहिल एपिसोड में पिता अपन सभ बेटी के परिचत दैत छथि। अवसर छैक सभ सं छोटकी बेटी-संध्या के विवाहक। संध्या नेत्रहीन छैक मुदा तकदीर साथ दैत छैक आ ओकर विवाह भ रहल छैक ग्वालियर के युवराज जागीरदार सं। की ई सभ सहज छैक आ कि एकर पाछू कोनो चक्रचालि काज क रहल छैक? जनबाक लेल सोम सं शुक्र तक राति दस बजे देखल करू-रक्त संबंध।
 Subscribe to: Posts (Atom)